《九月七日夜梦王元规诘旦其弟元矩适相访感而作诗一首》
宋代·程俱

故人入幽梦，彷佛平生怀。心知九泉隔，意象惨不开。

哦诗不成九，惝恍谁能裁。曰此萧爽士，宁当没黄埃。

清晨客在门，乃自乌衣来。典刑见难弟，共叹一息乖。

幽明不可诘，此梦何为哉。回观南园道，微径已蒿莱。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。